stanford-oval/wikipedia huggingface dataset:
อาดรียานา ลีมา
แหล่งข้อมูลอื่น

เว็บไซต์ทางการ
Adriana Lima ที่อินเทอร์เน็ตมูวีเดตาเบส
อาดรียานา ลีมา at the Fashion Model Directory
Adriana Lima at Vogue Magazine
Adriana Lima เก็บถาวร 2015-12-29 ที่ เวย์แบ็กแมชชีน at Fashion Styles
| ด ค กนางฟ้าวิกตอเรียส์ซีเคร็ต |
| --- | --- |
อดีต:  กันดิส สวาเนปุล  แจสมิน ทุกส์  โจเซฟีน สไครเวอร์  ซารา ซังไปยู  เทย์เลอร์ ฮิลล์  โรเม สไตรด์  ไลส์ รีเบย์รู  สเตลลา แม็กซ์เวลล์  บอร์บอรอ ป็อลวิน  อเลซินา แกรแฮม  เกรซ เอลิซาเบธ  ลีโอมี แอนเดอร์สัน  เอลซา ฮอสค์  ลิลี ออลดริดจ์  มาร์ธา ฮันต์  เบฮาตี ปรินส์ลัว  อาดรียานา ลีมา  อาเลซังดรา อังบรอซียู  กาเริน มึลเดอร์  กาโรลีนา กูร์โกวา  คาร์ลี คลอสส์  เคต กรีโกเรียวา  จิเซล บุนเชน  แชนดรา นอร์ท  แชเนล อีมาน  เซลิตา อีแบงส์  ดานิแอลา แป็ชโตวา  เดาต์เซิน กรุส  ไทรา แบงส์  มอญีกา ยากาชัก  มาริซา มิลเลอร์  มิแรนดา เคอร์  ยัสมีน เการี  โรซี ฮันทิงตัน-ไวต์ลีย์  ลินด์ซีย์ เอลลิงสัน  เลตีซียา กัสตา  สเตฟานี ซีมอร์  อิซาเบล โกลาร์ท  อิเนส ริเบโร  เอริน ฮีเทอร์ตัน  เฮเลนา คริสเตนเซน  ไฮดี คลุม 
บทความที่เกี่ยวข้อง:  เอ็ดเวิร์ด ราเซค  ลิมิเต็ลแบรนด์  รายชื่อนักเดินแบบวิกตอเรียส์ซีเคร็ต  พิงก์  วิกตอเรียส์ซีเคร็ต  วิกตอเรียส์ซีเคร็ตแฟชั่นโชว์  วิกตอเรียส์ซีเคร็ตสวิมสเปเชียล
สุรพล อิสรไกรศีล

| ศาสตราจารย์เกียรติคุณ นายแพทย์สุรพล อิสรไกรศีล ม> ป.ช., ม.ว.ม. |
| --- | --- |


นายกราชบัณฑิตยสภา
ดำรงตำแหน่ง 12 เมษายน พ.ศ. 2562 – 11 เมษายน พ.ศ. 2564
อุปนายก: สมบูรณ์ สุขสำราญ สุรพล วิรุฬห์รักษ์
ก่อนหน้า: โสภา ชูพิกุลชัย ชปีลมันน์
ถัดไป: สุรพล วิรุฬห์รักษ์
ดำรงตำแหน่ง 12 เมษายน พ.ศ. 2566 – ปัจจุบัน
อุปนายก: สมบูรณ์ สุขสำราญ ประพิณ มโนมัยวิบูลย์
ก่อนหน้า: สุรพล วิรุฬห์รักษ์
 
ข้อมูลส่วนบุคคล
เกิด: 18 กรกฎาคม พ.ศ. 2493 (74 ปี) ราชบุรี
คู่สมรส: รัตนา  อิสรไกรศีล
บุตร: ฤชุตา  อิสรไกรศีล วิชญา  อิสรไกรศีล ภคภณ  อิสรไกรศีล

ศาสตราจารย์เกียรติคุณ นายแพทย์ สุรพล อิสรไกรศีล นายกราชบัณฑิตยสภา และราชบัณฑิต สำนักวิทยาศาสตร์ ประเภทวิชาแพทยศาสตร์และทันตแพทยศาสตร์ สาขาวิชาอายุรศาสตร์ (โปรดเกล้าฯแต่งตั้งเมื่อวันที่ 28 พฤศจิกายน พ.ศ. 2545) แพทย์ชาวไทย แพทย์เชี่ยวชาญด้านมะเร็งโรคเลือดที่มีชื่อเสียงเป็นที่รู้จักและยอมรับของแพทย์ไทยและแพทย์ต่างชาติ
ประวัติ

ศาสตราจารย์เกียรติคุณ นายแพทย์สุรพล อิสรไกรศีล เกิดเมื่อวันที่ 18  กรกฎาคม  พ.ศ. 2493 ที่ตำบลท่านัด อำเภอดำเนินสะดวก จังหวัดราชบุรี  เป็นบุตรชายคนโตของนายกิมฮง และนางสมพร  อิสรไกรศีล   มีพี่น้องทั้งหมด 4 คน 
สมรสกับรองศาสตราจารย์แพทย์หญิงรัตนา  อิสรไกรศีล  มีบุตรและธิดาทั้งหมด 3 คน คือ  นางสาวฤชุตา  อิสรไกรศีล,  นางสาววิชญา  อิสรไกรศีล  และนายแพทย์ภคภณ  อิสรไกรศีล
การศึกษา

ประถมศึกษา โรงเรียนวัดอมรญาติสมาคม อำเภอดำเนินสะดวก จังหวัดราชบุรี
มัธยมศึกษาตอนต้น โรงเรียนเมธีชุณหะวัณวิทยาลัย อำเภอบางคนที จังหวัดสมุทรสงคราม
มัธยมศึกษาตอนปลาย โรงเรียนเตรียมอุดมศึกษา
แพทยศาสตรบัณฑิต คณะแพทยศาสตร์ศิริราชพยาบาล มหาวิทยาลัยมหิดล, 2513-2517
วุฒิบัตรผู้เชี่ยวชาญเฉพาะทาง สาขาอายุรศาสตร์ คณะแพทยศาสตร์ศิริราชพยาบาล มหาวิทยาลัยมหิดล, 2518-2521
Cert.in Experimental Hematology มหาวิทยาลัยอุล์ม ประเทศเยอรมนี, 2523-2525
Fred Hutchinson Cancer Research Center มหาวิทยาลัยวอชิงตัน ซีแอตเทิล สหรัฐอเมริกา, 2528-2529
อนุมัติบัตรผู้เชี่ยวชาญเฉพาะทาง สาขาโลหิตวิทยา, 2528
FRCPA, 2540; FRCPath, 2540; FACP, 2541; FRCP (London), 2542
ประวัติการทำงาน

ตำแหน่งสำคัญในอดีต
รองอธิการบดีฝ่ายวิจัย มหาวิทยาลัยมหิดล
ศาสตราจารย์ ระดับ 11 สาขาวิชาโลหิตวิทยา ภาควิชาอายุรศาสตร์ คณะแพทยศาสตร์ศิริราชพยาบาล มหาวิทยาลัยมหิดล
ผู้อำนวยการศูนย์ปลูกถ่ายไขกระดูกจุฬาภรณ์ คณะแพทยศาสตร์ศิริราชพยาบาล มหาวิทยาลัยมหิดล
ตำแหน่งปัจจุบัน
ศาสตราจารย์เกียรติคุณ ที่ปรึกษาคณะแพทยศาสตร์ศิริราชพยาบาล
ผู้อำนวยการศูนย์ความเป็นเลิศทางงานวิจัยสเต็มเซลล์ของศิริราช คณะแพทยศาสตร์ศิริราชพยาบาล มหาวิทยาลัยมหิดล
ผู้อำนวยการศูนย์โลหิตวิทยากรุงเทพ
Chief Faculty, Center of Excellence for Cancer, BDMS Group
นายกราชบัณฑิตยสภา
Board Member UAI (Union Académique Internationale)
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2550 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาแพทยศาสตร์
พ.ศ. 2546 –  เหรียญจักรพรรดิมาลา (ร.จ.พ.)
รางวัลเกียรติคุณ

พ.ศ. 2535 ผลงานวิจัยดีเด่นทางคลินิก คณะแพทยศาสตร์ศิริราชพยาบาล
พ.ศ. 2536 ผลงานวิจัยดีเยี่ยม สาขาวิทยาศาสตร์การแพทย์ สภาวิจัยแห่งชาติ
พ.ศ. 2536 รางวัลมหาวิทยาลัยมหิดล-บี บราวน์ เพื่อการแพทย์และสาธารณสุขไทย (ร่วมรับรางวัล)
พ.ศ. 2537 ศิษย์เก่าดีเด่น คณะแพทยศาสตร์ศิริราชพยาบาล
พ.ศ. 2538 ผลงานวิจัยดีเยี่ยม สาขาวิทยาศาสตร์การแพทย์ สภาวิจัยแห่งชาติ (ร่วมรับรางวัล)
พ.ศ. 2538 รางวัลนักวิจัยอาวุโส สำนักงานพัฒนาวิทยาศาสตร์และเทคโนโลยีแห่งชาติ (สวทช.)
พ.ศ. 2539 ศิษย์เก่าดีเด่น คณะวิทยาศาสตร์ มหาวิทยาลัยมหิดล
พ.ศ. 2541 รางวัลจาก National Heart, Lung and Blood Institute (NHLBI),National Institute of Health (NIH) สหรัฐอเมริกา ในโอกาสครบรอบ 50 ปี ของ NHLBI
พ.ศ. 2548 เมธีวิจัยอาวุโส สำนักงานกองทุนสนับสนุนการวิจัย
พ.ศ. 2549 หัวหน้ากลุ่มวิจัยโครงการเครือข่ายกลยุทธ์เพื่อการผลิตและพัฒนาอาจารย์ในสถาบันอุดมศึกษา สำนักงานคณะกรรมการการอุดมศึกษา
พ.ศ. 2551 รางวัลมหาวิทยาลัยมหิดล สาขาการวิจัย
พ.ศ. 2539, 2541, 2542, 2544, 2545, 2548, 2549, 2555 รางวัลบุคลากรดีเด่น คณะแพทยศาสตร์ศิริราชพยาบาล
พ.ศ. 2555 บุคคลดีเด่นของชาติ สาขาการแพทย์และเทคโนโลยี
พ.ศ. 2556 บุคคลคุณภาพแห่งปี สาขาการแพทย์
พ.ศ. 2559 รางวัลผลงานวิจัยดีเยี่ยม (AG Ellis Research Award)
พ.ศ. 2561 รางวัลศิริราชเชิดชูเกียรติ
พ.ศ. 2564 ปริญญาแพทยศาสตรดุษฎีบัณฑิตกิตติมศักดิ์ สาขาวิชาอายุรศาสตร์ มหาวิทยาลัยมหิดล ประจำปี 2564
พ.ศ. 2565 รางวัลศิริราชเชิดชูเกียรติ
ผลงาน

ผู้ก่อตั้ง Asia Pacific Bone Marrow Transplantation, 2531, Asia Hematology Association, 2546
ผู้ก่อตั้งสมาคมวิจัยเซลล์ต้นกำเนิด, 2554
การค้นคว้าวิจัยเรื่องโรคโลหิตจางอะพลาสติกในประเทศไทย
ผู้ก่อตั้ง Asian Hematology Association- การค้นคว้าวิจัยเรื่องโรคโลหิตจางอะพลาสติกในประเทศไทย
ผลงานวิจัยเรื่องการปลูกถ่ายไขกระดูกและการปลูกถ่ายเซลล์ต้นกำเนิดเม็ดเลือด
การศึกษาวิจัยเรื่อง เซลล์ต้นกำเนิดและเซลล์ต้นกำเนิดบำบัด (stem cell and stem cell therapy)
ชิลเดรนออฟเอมไพร์

| ZE:A (Children Of Empire) |
| --- | --- |
เกิด: 2010 - 2017
ที่เกิด: เกาหลีใต้
แนวเพลง: เค-ป็อป
อาชีพ: นักร้อง
ช่วงปี: พ.ศ. 2553 - 2560
ค่ายเพลง: Star Empire Entertainment

สมาชิก: คิม ดงจุน อิม ชีวาน พัค ฮยองชิก ฮวัง กวังฮี มุน จุนยอง ฮา มินวู จอง ฮีช็อล เควิน คิม แทฮุน 
ชิลเดรนออฟเอมไพร์ (อังกฤษ: Children Of Empire; เกาหลี: 제국의아이들 : เชกุกเกอาอีดึล) หรือชื่อเดิมคือ เจอา (อังกฤษ: ZE:A) เป็นวงดนตรีบอยแบนด์สัญชาติเกาหลีใต้ สังกัดค่าย Star Empire Entertainment ประกอบด้วยสมาชิก 9 คน ได้แก่ มุน จุนยอง, อิม ชีวาน, ฮวัง กวังฮี, เควิน, คิม แทฮอน, จอง ฮีชอล, ฮา มินวู, พัค ฮยองชิก และ คิม ดงจุน ชื่อวงที่เขียนว่า ZE:A จะไม่อ่านออกเสียงเป็น 'เจอา' แต่จะอ่านว่า 'Children Of Empire' โดยรูปแบบการเขียนชื่อวงนั้นคือคำว่า 'ZE:A' เนื่องจากก่อนที่พวกเขาจะเดบิวต์อย่างเป็นทางการทางต้นสังกัดได้เลือกใช้คำว่า 'ZE:A (อ่านว่า เจอา)' เป็นชื่อทางการ แต่จากเสียงวิพากษ์วิจารณ์ชื่อวง 'เจอา' ว่าไปพ้องกับหนึ่งในสมาชิกวงเกิร์ลกรุ๊ปส่งผลให้ต้นสังกัดตัดสินใจเปลี่ยนการอ่านชื่อวง 'ZE:A (เจอา)' กลับไปเป็นชื่อเดิม 'ZE:A แต่อ่านว่า Children Of Empire'
ประวัติ > Pre-Debut

ภายใต้ชื่อ Children Of Empire, ซึ่งปรากฏในรายการ วาไรตี้ต่างๆ ของ Mnet, พวกเขาได้รับความสนใจจากการแสดงต่าง ๆ มากมาย และได้จัดทำวิดิโอ UCC (เนื้อหาที่สร้างโดยผู้ใช้) และพวกเขายังได้ปรากฏในสารคดี Star Empire อีกด้วย และหลังจากนั้นก็ได้มีสารคดีของตนเองในชื่อ Empire Kids Returns ที่พวกเขาได้แสดง wingcar performances รอบกรุงโซล และก็ยังมีข้อถกเถียงกันในเดือนธันวาคมที่ชื่อวงของพวกเขาคล้ายกับชื่อของ เจอา บราวส์อายด์เกิร์ล (Brown Eyed Girl's JeA) พวกเขาจึงได้เปลี่ยนการออกเสียงชื่อวงใหม่เพื่อหลีกเลี่ยงเหตุการณ์แบบนี้ไม่ให้เกิดขึ้นอีก
ประวัติ > 2010 : การเดบิวต์, Leap for Detonation, Level Up, การทัวร์คอนเสิร์ตและเดบิวต์ที่ประเทศญี่ปุ่น

ZE:A ได้เดบิวต์พร้อมกับ อัลบั้ม EP Nativity ในวันที่ 7 มกราคม 2010 ซึ่งทำให้พวกเขาติดอันดับ 1 สองชาร์ท คือ "Album Chart" และ "Artist Chart" ที่เว็ป Daum ในวันเดียวกัน ต่อมาไม่นาน พวกเขาก็ได้ปล่อยมินิอัลบั้มที่สอง Leap for Detonation ในวันที่ 25 มีนาคม 2010. โดยมีไตเติลแทร็กคือเพลง All Day Long โดยมี Brave Brother มาร่วมงานด้วย. พวกเขาได้ปล่อยมิวสิควิดิโอและวิดิโอสั้น ๆ โดยมี คิมดงจุน เป็นนักแสดงหลัก และร่วมงานกับ พัค มินฮา จากไนน์มิวส์. เพลงที่สามของพวกเขา Level Up เป็นดิจิตอลซิงเกิ้ลได้ถูกปล่อยออกมาในวันที่ 8 กรกฎาคม 2010 และในเดือนมิถุนายน พวกเขาก็ได้มีชื่อแฟนคลับอย่างเป็นทางการที่มีชื่อว่า ZE:A's (หรือ ZE:A STYLE). ในปลายเดือนกรกฎาคม พวกเขาก็ได้มีโปรโมชั่นทัวร์เอเชีย ประกอบไปด้วย ประเทศไทย , ไต้หวัน , สิงคโปร์ , มาเลเซีย และที่ต่าง ๆ อีกมากมาย. เมื่อวันที่ 22 กันยายน 2010 พวกเขาก็ได้เดบิวต์ในประเทศญี่ปุ่น และปล่อยซิงเกิ้ลเดบิวต์ที่ชื่อว่า ZE:A!(ゼア!). และได้อันดับสามในชาร์ท โอริคอน (Oricon daily chart). และในวันที่ 21 ธันวาคม 2010 พวกเขาก็ได้ปล่อยอัลบั้มญี่ปุ่นเดี่ยว Love Letter/My Only Wish. และติดอันดับสองของชาร์ท โอริคอน (Oricon daily chart)
ประวัติ > 2011: อัลบั้มเต็ม Lovability, สเปเชี่ยลซิงเกิล "Exciting!" และซิงเกิลญี่ปุ่น "Daily Daily"

เมื่อวันที่ 16 มกราคม 2011 ได้มีการประกาศออกมาจาก Japan's Sankei Sports ว่า พวกเขาจะได้มีส่วนร่วมใน ภาพยนตร์การเฉลิมฉลองกระชับมิตร ญี่ปุ่น-เกาหลี ที่มีชื่อว่า Ronin POP พวกเขายังได้ปล่อยอัลบั้มเต็มของพวกเขา, Lovability ในวันที่ 17 มีนาคม 2011 ด้วยเพลงหลักคือ Here I Am การโปรโมตของอัลบั้ม Lovability สั้นมาก เพราะว่า Be My Girl เพลงในอัลบั้มนั้น ไม่เหมาะสมสำหรับเยาวชน. และในวันที่ 16 มีนาคม, ตัวแทนจากสตาร์เอมไพร์ได้ออกมาประกาศว่า พวกเขาจะบริจาคเงินเงินส่วนหนึ่งจากการที่พวกเขาได้ไปทัวร์มาเมื่อช่วงครึ่งแรกของปี 2011 เพื่อช่วยเหลือชาวญี่ปุ่นจากเหตุการณ์แผ่นดินไหวและสึนามิ. และปลายเดือนมิถุนายน , สตาร์เอ็มไพร์ได้ออกมาประกาศว่าพวกเขาจะปล่อยซัมเมอร์ซิงเกิล (Summer single). ขณะที่ถ่ายทำแจ็คเก็ตอัลบั้ม Exciting อยู่นั้น. ฮยองซิกกับดงจุนก็ได้เกิดอุบัติเหตุตกเรือยอร์ช. ซึ่งฮยองซิกก็ปลอดภัยเพราะได้ดงจุนและผู้จัดการพวกเขาช่วยไว้, โดยเขามีอาการเจ็บข้อเท้าเล็กน้อย. ในวันที่ 8 กรกฎาคม 2011 ซิงเกิล Watch Out ก็ได้ปล่อยออกมา และพวกเขาก็ได้คัมแบ็คในรายการ Music Bank ของ KBS's ในวันเดียวกัน. นี่เป็นครั้งแรกของพวกเขา ที่ในวันที่ 8 กรกฎาคมนั้น พวกเขาได้ติดชาร์ทอันดับ 1 ในชาร์ท Hanteo's real time album sales. เมื่อวันที่ 29 กรกฎาคม , ก็ได้ปล่อยซิงเกิล Heart For 2 ออกมา หลังจากการโปรโมตอัลบั้ม Watch Out! พวกเขาก็ได้เริ่มโปรโมต Heart For 2 ต่อจากนั้น. ในช่วงต้นเดือนตุลาคม, สตาร์เอ็มไพร์ได้ออกมาประกาศว่าพวกเขาจะมีซิงเกิ้ลญี่ปุ่นใหม่ที่จะปล่อยออกมาในวันที่ 22 พฤศจิกายน. ซึ่งมีทั้งหมด 4 เพลง, ซึ่งมีเพลงบัลลาดที่มีชื่อว่า Daily Daily, เพลง All Day Long เวอร์ชันญี่ปุ่น และ Instrumental ของเพลงทั้งสอง.ซิงเกิล Daily Daily ได้ติดชาร์ทอันดับที่ 3 ในชาร์ท โอริคอน (Oricon Chart) หลังจากที่ปล่อยออกมาได้ไม่กี่ชั่วโมงเท่านั้น!!
ประวัติ > 2012: การเลื่อนการคัมแบ็ค, Sub-Unit ZE:A Five , Spectacular, Phoenix, Beautiful Lady

ในระหว่างการหยุดพัก หนึ่งในสมาชิกก็ได้มาเป็นนักแสดงนั่นก็คือ อิม ซีวาน ซึ่งได้รับความนิยมจากบทบาทของเขาในซีรี่เรื่องThe Moon That Embraces The Sun ซึ่งรับบทเป็นวัยเด็กของ โฮยอม พี่ชายของ ยอนอู และเป็นพระอาจารย์ให้กับองค์รัชทายาท. ซึ่งมีกำหนดเข้าฉายในวันที่ 4 มกราคม ถึง 15 มีนาคม 2012. พวกเขาวางแผนที่จะคัมแบ็คอัลบั้มใหม่ของพวกเขาในวันที่ 21 มิถุนายน 2012 แต่สตาร์เอ็มไพร์ก็ได้ออกมาประกาศวา พวกเขาจะเลื่อนการคัมแบ็คออกไปก่อนเนื่องจาก จุนยอง ได้รับบาดเจ็บที่ข้อเท้าขวา. หลังจากนั้นไม่นานก็มีประกาศออกมาว่าสมาชิกในวง ฮา มินอู จะไปร่วมวงกับศิลปินญี่ปุ่นสองคน, นิไคโด ฮายาโตะ (นักร้องจากวง Alpha) และนักแสดง ซาซาเกะ โยชิฮิเดะ. ซึ่งมีชื่อวงว่า 3Peace Lovers, และซิงเกิ้ลแรก Virtual Love ก็ได้ปล่อยออกมาในวันที่ 26 มิถุนายน 2012. พวกเขาได้ปล่อยสตูดิโออัลบั้ม Spectacular ที่มีไตเติลแทร็กคือ Aftermath ในวันที่ 4 กรกฎาคม. อัลบั้มนี้มีอยู่ทั้งหมด 11 เพลง. และพวกเขายังมีโชว์เคสเพื่อโปรโมตอัลบั้มและยังได้แสดงเพลงต่าง ๆอีกด้วย. ในเดือนสิงหาคม ฮวังกวังฮีก็ได้จับคู่ร่วมงานกับ ซอนฮวา วง Secret ในรายการ We Got Married ของช่อง MBC ในวันที่ 26 สิงหาคม, พวกเขาก็ได้อัปโหลดวิดิโอ Phoenix ซึ่งเป็นไตเติลแทร็กของซิงเกิลอัลบั้มที่ 4 ที่มีชื่อว่า Phoenix. การโปรโมตพิเศษซึ่งเป็นของขวัญให้แฟนคลับของพวกเขา ZE:A's มีชื่อเพลงชื่อ Beautiful Lady ซึ่งเป็นเพลงจากอัลบั้มซึ่งไม่มีชื่ออัลบั้ม ได้ถูกปล่อยออกมาในวันที่ 7 ธันวาคม 2012. ซึ่งมิวสิควิดิโอได้ถูกปล่อยออกมาในวันเดียวกันกับที่ ฮยองซิก และ นัม จีฮยอนจากวง 4Minute ได้ร่วมงานกันในรายการเรียลลิตี้โชว์ที่มีชื่อว่า The Romantic and Idol
ประวัติ > 2013: อัลบั้ม Illusion, Beautiful Lady

พวกเขาได้คัมแบ็คด้วยเพลง Ghost Of The Wind ในวันที่ 8 สิงหาคม. และฮยองซิกได้แสดงในซีรี่เรื่อง The Heirs ในบท โจ มยองซู. มินอูก็ได้ไปร่วมการแสดง Japanese Musical Summer Snow. และพวกเขาก็จะมีคอนเสิร์ตเดี่ยวของพวกเขาในเกาหลี ที่มีชื่อว่า Illusionist ในวันที่ 23 พฤศจิกายน
ประวัติ > 2014: อัลบั้ม First Homme, การเปลี่ยนชื่อในวงการของจุนยอง , ซับยูนิตโปรเจกต์ Nasty Nasty

Ep ที่ 2 ของพวกเขา First Homme ที่มีไตเติลแทร็กคือ Breathe ได้ถูกปล่อยออกมาในวันที่ 2 มิถุนายน 2014,และได้เริ่มโปรโมต First Homme ในวันที่ 5 มิถุนายน ที่ M! Countdown. เพลง Breathe ได้โปรโมตพร้อมกับเพลง St:Dagger เป็นเวลา 2 สัปดาห์.ซึ่งทั้งสองเพลงก็ได้ Brave Brother มาร่วมงานด้วย. ในวันที่ 22 สิงหาคม 2014 ลีดเดอร์วงอย่างจุนยองได้ออกมาประกาศในงานแฟนมีต ZE:A's Day ว่าเขาจะเริ่มโปรโมตในวงด้วยชื่อว่า อีฮู (Lee Hoo) แทนจุนยอง. เขาอ้างว่าเขารู้สึกในเชิงลบเกี่ยวกับชื่อของเขา จึงทำให้เขาต้องเปลี่ยนชื่อของเขา. เขากลายเป็นสมาชิกคนที่สองที่ได้เปลี่ยนชื่อในวงการของเขา. ในวันที่ 22 สิงหาคม สตาร์เอ็มไพร์ได้ออกมาประกาศว่า พวกเขาจะมีซับยูนิต ซึ่งก็คือ Nasty Nasty ซึ่งสมาชิกประกอบไปด้วย เควิน (คิมจียอบ) พัค คยองรี จากไนน์มิวส์ และ โจ โซจิน ซึ่งเป็นเด็กฝึก (สมาชิกไนน์มิวส์ปัจจุบัน) และพวกเขาทั้งสามได้เดบิวต์ในวันที่ 3 กันยายน 2014 ด้วยไตเติลแทร็กคือเพลง Knock. ในขณะเดียวกัน กวังฮีก็ได้เป็นสมาชิกอย่างเป็นทางการของรายการ Infinity (Infinite) Challenge
ประวัติ > 2015: มินอูเข้ากรม, ZE:A Best Album และการแยกวง

ได้มีการประกาศมาว่า มินอู จะได้ไปเข้ากรมในวันที่ 26 สิงหาคม เขาจะไปเข้ากรมจริง ๆ ในวันที่ 15 กันยายน เข้าไปเกณฑ์ทหารเป็นเวลา 21 เดือน (1 ปี 9 เดือน). และพวกเขาได้มีทำอัลบั้มสะสม (Compilation) เป็นครั้งแรก ซึ่งมีไตเติลแทร็กคือเพลง Continue ซึ่งจะปล่อยออกมาในวันที่ 18 กันยายน 2015. ซึ่งมีด้วยกันทั้งหมด 28 แทร็ก
สมาชิก

| ชื่อในการแสดง> ไทย | ชื่อในการแสดง> โรมัน | ชื่อในการแสดง> ฮันกึล | ชื่อเกิด> ไทย | ชื่อเกิด> โรมัน | ชื่อเกิด> ฮันกึล | วันเกิด | ตำแหน่ง |
| --- | --- | --- | --- | --- | --- | --- | --- |
| จุนยอง | Jun-young | 준영 | มุน จุน-ยอง | Moon Jun-young | 문준영 | 9 กุมภาพันธ์ พ.ศ. 2532 (35 ปี) | หัวหน้าวง นักร้องนำ |
| เควิน | Kevin | 케빈 | คิม จี-ยอบ | Kim Ji-yeop | 김지엽 | 23 กุมภาพันธ์ พ.ศ. 2531 (36 ปี) | นักเต้นนำ แรปเปอร์เสริม นักร้องนำ |
| กวังฮี | Kwang-hee | 광희 | ฮวัง กวัง-ฮี | Hwang Kwang-hee | 황광희 | 25 สิงหาคม พ.ศ. 2531 (36 ปี) | นักร้องเสริม ภาพลักษณ์ของกลุ่ม |
| ชีวาน | Siwan | 시완 | อิม วุง-แจ | Im Woong-Jae | 임웅재 | 1 ธันวาคม พ.ศ. 2531 (36 ปี) | นักร้องเสริม ภาพลักษณ์ของกลุ่ม |
| แทฮอน | Tae-heon | 태헌 | คิม แท-ฮอน | Kim Tae-heon | 김태헌 | 18 มิถุนายน พ.ศ. 2532 (35 ปี) | แรปเปอร์หลัก |
| ฮีช็อล | Hee-chul | 희철 | จอง ฮี-ช็อล | Jung Hee-chul | 정희철 | 9 ธันวาคม พ.ศ. 2532 (35 ปี) | แรปเปอร์นำ นักร้องนำ |
| มินวู | Min-woo | 민우 | ฮา มิน-วู | Ha Min-woo | 하민우 | 6 กันยายน พ.ศ. 2533 (34 ปี) | นักเต้นหลัก แรปเปอร์นำ นักร้องนำ |
| ฮยองชิก | Hyung-sik | 형식 | พัค ฮยอง-ชิก | Park Hyung-sik | 박형식 | 16 พฤศจิกายน พ.ศ. 2534 (33 ปี) | นักร้องเสียงหลัก |
| ดงจุน | Dong-jun | 동준 | คิม ดง-จุน | Kim Dong-jun | 김동준 | 11 กุมภาพันธ์ พ.ศ. 2535 (32 ปี) | นักร้องเสียงหลัก นักเต้นนำ ภาพลักษณ์ของกลุ่ม |
โรงเรียนชลกันยานุกูล

| โรงเรียนชลกันยานุกูล Chonkanyanukun School |
| --- | --- |

ที่ตั้ง

เลขที่ 31 ถนนตำหนักน้ำ ตำบลบางปลาสร้อย อำเภอเมืองชลบุรี จังหวัดชลบุรี
ข้อมูล
ชื่ออื่น: (ช.น. / C.N. / ชลหญิง )
ประเภท: โรงเรียนรัฐบาล ขนาดใหญ่พิเศษ
คำขวัญ: อตฺตนา โจทยตตานํ  (จงเตือนตนด้วยตนเอง)
สถาปนา: 10 กันยายน พ.ศ. 2479
หน่วยงานกำกับ: กระทรวงศึกษาธิการ
รหัส: 1012200103
จำนวนนักเรียน: 4,169 คน
สี: กรมท่า-เนื้อ
เพลง: มาร์ชชลกันยานุกูล
เว็บไซต์: www.chonkanya.ac.th
โรงเรียนชลกันยานุกูล เป็นโรงเรียนสำนักงานเขตพื้นที่การศึกษามัธยมศึกษา เขต 18 สำนักงานคณะกรรมการศึกษาขั้นพื้นฐาน กระทรวงศึกษาธิการ เป็นโรงเรียนมัธยมศึกษาขนาดใหญ่พิเศษ โรงเรียนรางวัลพระราชทาน และ โรงเรียนหญิงล้วนประจำจังหวัดชลบุรี  ก่อตั้งขึ้นวันที่ 10 กันยายน 2479   มีนักเรียนจำนวน 4,169 คน ผู้บริหาร 1 คน รองผู้อำนวยการ 4 คน ครู 131 คน ครูอัตราจ้าง 30 คน นักการภารโรง 11 คน มีพื้นที่รวม 27 ไร่ 2 งาน 46 ตารางวา ตั้งอยู่เลขที่ 31 ถ.ตำหนักน้ำ ต.บางปลาสร้อย อ.เมืองชลบุรี จ.ชลบุรี 20230
ประวัติโรงเรียน

โรงเรียนชลกันยานุกูล เป็นโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษา เขต 18 จัดการศึกษาช่วงชั้นที่ 3 แบบหญิงล้วน และช่วงชั้นที่ 4 แบบสหศึกษา
โรงเรียนชลกันยานุกูล ก่อตั้งปี 2458 โดยพระยาปราศรัยสุรเดช ข้าหลวงประจำจังหวัดชลบุรี เป็นผู้ริเริ่มสร้างขึ้น เพื่อเป็นโรงเรียนประจำจังหวัดชลบุรี แล้วเสร็จอย่างเป็นทางการในปี 2460 และมี  นายชม สุนทรี  เป็นครูใหญ่คนแรก ต่อมาในปี พ.ศ. 2474 กระทรวงธรรมการ ส่งให้ย้ายนักเรียนชาย-หญิง ออกจากกัน ซึ่งนักเรียนหญิงให้เรียนที่โรงเรียนประจำเดิม มีนางสาวอุ่น ติรัตนะ เป็นครูใหญ่ จนกระทั่งปี พ.ศ. 2478 ชาวชลบุรีได้บริจาคเงินสมทบเงินกับงบประมาณแผ่นดิน เพื่อสร้างอาคารเรียนหลังใหม่ และย้ายนักเรียนหญิงไปเรียนอาคารเรียนหลังใหม่
ในวันที่ 10 กันยายน พ.ศ. 2479 และใช้ชื่อโรงเรียนว่า โรงเรียนสตรีชลบุรี "ชลกันยานุกูล" ซึ่งเป็นโรงเรียนหญิงล้วน จนกระทั่งปี พ.ศ. 2503 จึงเปิดสอนเตรียมอุดมศึกษาเป็นสหศึกษา และเปลี่ยนชื่อเป็น โรงเรียนชลกันยานุกูล
ต่อมาในปี พ.ศ. 2504 ผู้ว่าราชการจังหวัดชลบุรี นายนารถ มนตเสวี ได้จัดหาที่สร้างโรงเรียนโดยถมที่ชายฝั่งทะเลสามแสม หลังศาลากลางจังหวัดชลบุรี ซึ่งมีเนื้อที่ 27 ไร่ 2 งาน 46 ตารางวา ระดมทุนจากหน่วยงานต่างๆ ในจังหวัดชลบุรีสร้างอาคารเรียนเป็น ตึก 2 ชั้น กว้าง 10 เมตร ยาว 126 เซนติเมตร มีห้องเรียน 22 ห้อง ห้องครู 2 ห้อง สร้างแล้วเสร็จวันที่ 23 พฤศจิกายน พ.ศ. 2504 และจัดตั้ง "มูลนิธิชลกันยานุกูล" ในปี พ.ศ. 2520 ต่อในปี พ.ศ. 2523 ได้มอบหมายให้เป็นศูนย์วัฒนธรรมจังหวัดชลบุรี หน่วยอนุรักษ์สิ่งแวดล้อมศิลปกรรมท้องถิ่นจังหวัดชลบุรี ศูนย์พัฒนาการเรียนการสอนภาษาอังกฤษ (English Resource Instruction Center – ERIC) ศูนย์พัฒนาการสอนภาษาต่างประเทศ ภาษาที่ 2 (ภาษาฝรั่งเศส)
ปัจจุบัน โรงเรียนชลกันยานุกูล มีมูลนิธิเพื่อการศึกษา ทั้งสิ้น 19 มูลนิธิ และ 3 กองทุน โรงเรียนได้ดำเนินจัดการศึกษา โดยใช้หลักสูตรสถานศึกษา ซึ่งจัดทำตามกรอบหลักสูตรสถานศึกษาขั้นพื้นฐาน พ.ศ. 2551 มีการจัดการศึกษาตามโครงการพิเศษภาคภาษาอังกฤษ (English Program) และโครงการอัจฉริยภาพด้านวิทยาศาสตร - คณิตศาสตร์ ในช่วงชั้นที่ 4
รายนามผู้บริหารโรงเรียน

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | ภาพ | ชื่อและนามสกุล | เริ่มวาระ | สิ้นสุดวาระ | หมายเหตุ |  |
| 1 | - | นางสาวอุ่น ติรัตนะ  (ครูใหญ่) | พ.ศ. 2474 | พ.ศ. 2489 | - |  |
| 2 | - | นางสาวอรุณวตี สุวรรณกนิษฐ  (ครูใหญ่) | พ.ศ. 2489 | พ.ศ. 2491 | - |  |
| 3 | - | นางละม่อม ชื่นสำราญ  (ครูใหญ่) | พ.ศ. 2491 | พ.ศ. 2496 | - |  |
| 4 | - | นางพรสวรรค์ ศุภจิตรา  (ครูใหญ่) | พ.ศ. 2496 | พ.ศ. 2498 | - |  |
| 5 | - | นางสาวสุภรณ์ วีรวรรณ  (ครูใหญ่) | พ.ศ. 2498 | พ.ศ. 2508 | - |  |
| 6 | - | นางสาววิไล พรหมคุปต์  (ครูใหญ่) | พ.ศ. 2508 | พ.ศ. 2524 | - |  |
| 7 | - | นางจันทร์เพ็ญ เจริญผลารักษ์  (ครูใหญ่) | พ.ศ. 2524 | พ.ศ. 2528 | - |  |
| 8 | - | นางสมจิตร ธรรมชีวัน  (ครูใหญ่) | พ.ศ. 2528 | พ.ศ. 2528 | - |  |
| 9 | - | นางสาวสอุน มารีพิทักษ์  (ผู้อำนวยการ) | พ.ศ. 2534 | พ.ศ. 2538 | - |  |
| 10 | - | นางสาวอารมณ์ ประพันธ์  (ผู้อำนวยการ) | พ.ศ. 2539 | พ.ศ. 2544 | - |  |
| 11 | - | นางสาวศรีวรรณา เขียวลี  (ผู้อำนวยการ) | พ.ศ. 2544 | พ.ศ. 2551 | - |  |
| 12 | - | นายเสวก พลสวัสดิ์  (ผู้อำนวยการ) | พ.ศ. 2551 | พ.ศ. 2556 | - |  |
| 13 | - | นางกนมพรรธน์ ทิพยไกรศรโชติ  (ผู้อำนวยการ) | พ.ศ. 2556 | พ.ศ. 2559 | - |  |
| 14 | - | ดร.เฉิดเฉลา แก้วประเคน  (ผู้อำนวยการ) | พ.ศ. 2559 | พ.ศ. 2560 | - |  |
| 15 | - | นายสำเริง หมอนวัน  (ผู้อำนวยการ) | พ.ศ. 2561 | พ.ศ. 2563 | - |  |
| 16 | - | นายวิทยา อรุณแสงฉาน (ผู้อำนวยการ) | พ.ศ. 2563 | พ.ศ. 2564 | - |  |
| 17 | - | นายณรงค์ กิตติวงศ์ตระกูล (ผู้อำนวยการ) | พ.ศ. 2565 | พ.ศ.2567 | - |  |
| 18 | - | นางนภาพร มูลเมือง (ผู้อำนวยการ) | พ.ศ.2567 | ปัจจุบัน |  |  |
ชีวิตภายในโรงเรียน

ชีวิตการเรียนสนุกสนาน เน้นการแสวงหาความรู้ด้วยตนเอง เป็นลักษณะการเดินเรียนซึ่งให้นักเรียนคุ้นเคยกับการเรียนลักษณะนี้ เป็นการฝึกให้นักเรียนชินเพราะการเรียนในมหาวิทยาลัยจะใช้ระบบนี้ ที่นี้อบอุ่นมีระบบรุ่นน้องเคารพรุ่นพี่ วันจบการศึกษารุ่นน้องจะนิยมให้ของขวัญรุ่นพี่ที่เป็นรหัสเดียวกันกับตนเอง
วันสำคัญที่เกี่ยวข้องกับโรงเรียน

วันรำลึกผู้ว่านารถ : ตรงกับวันที่ 14 มิถุนายน ของทุกปี เป็นวันคล้ายวันถึงแก่กรรมของนายนารถ มนตเสวี อดีตผู้ว่าราชการจังหวัดชลบุรี ซึ่งในวันนี้ ตัวแทนนักเรียนจากระดับชั้นต่าง ๆ ตัวแทนคณะกรรมการนักเรียน ตัวแทนครูและบุคลากรในโรงเรียน จะวางพวงหรีดแสดงความกตัญญู ซึ่งจัดพิธีลานหน้าอาคารเรียนหลังกิจกรรมเคารพธงชาติ เพื่อแสดงถึงความกตัญญูและรำลึกถึงผู้ว่านารถ
วันคล้ายวันสถาปนาโรงเรียน : ตรงกับวันที่ 10 กันยายน ของทุกปี ในวันนี้มีกิจกรรมต่าง ๆ มากมาย ซึ่งส่วนมากมาจากผลงานของนักเรียน เช่น การจัดนิทรรศการทางวิชาการ การแสดงดนตรีของนักเรียน การออกร้านจากชุมนุมต่าง ๆ หรือที่เรียกว่า เถ้าแก่น้อย
ศิษย์เก่าที่มีชื่อเสียง

เสกสรรค์ ประเสริฐกุล ศิลปินแห่งชาติ สาขาวรรณศิลป์
ภัครมัย โปรตระนันท์ (ตอง) นักร้อง
ลภัสลัล จิรเวชสุนทรกุล (มายด์) นักแสดง
วีรยา จาง (วี) สมาชิกวง BNK48 รุ่นที่ 2
ขวัญกวินท์ ธำรงรัฐเศรษฐ์ (เกี่ยวก้อย) นักแสดง
ศิริกัญญา ตันสกุล สมาชิกสภาผู้แทนราษฎร พรรคก้าวไกล
วัชรพร รวยพงศ์ (น้ำทิพย์) มิสแกรนด์ชลบุรี 2022
ปทิตตา พรจำเริญรัตน์ (ป่าน) นักแสดง
วงดุริยางค์ซิมโฟนีกรุงเทพ

วงดุริยางค์ซิมโฟนีกรุงเทพ หรือ Bangkok Symphony Orchestra (ชื่อย่อ BSO) เป็นวงซิมโฟนี ออร์เคสตรา  ก่อตั้งเมื่อวันที่ 8 พฤศจิกายน พ.ศ. 2525 โดยวิทยา ตุมรสุนทร ประกอบด้วยนักดนตรีอาชีพ 60 คน มีฐานะเป็นชมรมในชื่อว่า "ชมรมวงดุริยางค์ซิมโฟนีกรุงเทพ" และได้รับพระกรุณาให้อยู่ในพระราชูปถัมภ์ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (ต่อมาได้เสด็จขึ้นครองราชย์เป็นพระบาทสมเด็จพระวชิรเกล้าเจ้าอยู่หัว) โดยมีอุเทน เตชะไพบูลย์ เป็นประธานชมรม อัจฉรา เตชะไพบูลย์ เป็นกรรมการ และเลขานุการ
เมื่อวันที่ 2 พฤศจิกายน พ.ศ. 2528 ได้จดทะเบียนเป็นมูลนิธิ ใช้ชื่อว่า "มูลนิธิวงดุริยางค์ซิมโฟนีกรุงเทพ ในพระราชูปถัมภ์สมเด็จพระบรมโอรสาธิราชฯ สยามมกุฎราชกุมาร" (Bangkok Symphony Orchestra Foundation under the Royal Patronage of His Royal Highness Crown Prince Maha Vajiralongkorn) ต่อมาได้เปลี่ยนชื่อเป็น "มูลนิธิรอยัลแบงค์ค็อกซิมโฟนีออร์เคสตร้า ในพระอุปถัมภ์สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา" (Royal Bangkok Symphony Orchestra Foundation under The Royal Patronage of Her Royal Highness Princess Sirivannavari Nariratana Rajakanya - RBSO) มีคุณหญิง ทิพาวดี เมฆสวรรค์ เป็นรองประธานกรรมการปัจจุบันมีสมาชิก รวม 70 คน ประกอบด้วย นักดนตรีอาชีพจากหน่วยงาน สถาบัน องค์กรต่าง ๆ ทั้งภาครัฐและภาคเอกชน
ตั้งแต่ก่อตั้งวงจนถึงปัจจุบัน มีผู้อำนวยการด้านดนตรี ดังนี้
พลเรือตรีวีระพันธ์ วอกลาง พ.ศ. 2525-2532
Vladimir Kin ชาวรัสเซีย พ.ศ. 2532-2534
Timm Tzschaschel ชาวเยอรมัน พ.ศ. 2534-2537
John Georgiadis ชาวอังกฤษ พ.ศ. 2537-2539
Hikotaro Yazaki ผู้อำนวยเพลงชาวญี่ปุ่น 2539 - 2551
Michel Tilkin ผู้อำนวยเพลงชาวเบลเยียม 2561-2564
ปัจจุบัน วานิช โปตะวนิช และ นรอรรถ จันทร์กล่ำ ทำหน้าที่เป็นวาทยากรประจำวง (Resident Conductor) และมีผู้อำนวยเพลงที่มีชื่อเสียงระดับโลก รับเชิญเป็นผู้อำนวยเพลงเป็นครั้งคราว เช่น เมห์ธา ชาร์ดาด โรฮานี ฮิโคทาโร ยาซากิ
วงดุริยางค์ซิมโฟนีกรุงเทพ มีการจัดการแสดงคอนเสิร์ตอย่างสม่ำเสมอ เน้นการแสดงประเภท ซิมโฟนีออเคสตร้า เป็นหลัก, มีกิจกรรม "คอนเสิร์ตในสวน" จัดแสดงดนตรีในวันสุดสัปดาห์ที่สวน 100 ปี จุฬาฯ และบันทึกเสียงลงแผ่นซีดีวางจำหน่ายทั่วไป
ปัจจุบันมูลนิธิวงดุริยางค์ซิมโฟนีกรุงเทพ ได้จัดตั้ง โรงเรียนดนตรีบางกอกซิมโฟนี (Bangkok Symphony Music School : BSS) ขึ้นเพื่อสนับสนุนการศึกษาด้านดนตรี และเป็นการสร้างและพัฒนาบุคลากรด้านดนตรีคลาสสิกในอนาคต
แหล่งข้อมูลอื่น

เว็บไซต์ทางการ
"12 ปี บีเอสโอ ตั้งใจดีแต่ยากจน"
"บางกอก ซิมโฟนี ออเคสตรา" 24 ปี บนเส้นทางดนตรีคลาสสิก เก็บถาวร 2006-06-27 ที่ เวย์แบ็กแมชชีน
เฟมบอย

หญิงประเภทเฟมบอย
เฟมบอย (/ˈfɛmbɔɪ/ ( ฟังเสียง)) เป็นคำแสลงที่หมายถึงผู้ชายซึ่งมักเป็นเพศชาย (cisgender) ที่แสดงออกในลักษณะที่เกี่ยวกับพฤติกรรมแบบผู้หญิงโดยทั่วไป หรือในรูปแบบสะกด femboi ซึ่งอาจหมายถึงผู้คนในLGBTQ ทุกเพศที่มีการแสดงลักษณะทางกายภาพแบบผู้ชายที่ "อ่อนโยน" ในเชิงความสวยงามในโลกออนไลน์ อาจเป็นการใช้เครื่องประดับ การสวมเสื้อผ้าแบบผู้หญิง การแต่งหน้า หรือแสดงออกในพฤติกรรมแบบหญิง คำว่า เฟมบอย สามารถใช้ได้ทั้งในความหมายทางทางเพศและไม่ทางเพศ โดยไม่ได้หมายถึงเพศวิถีหรือบทบาททางเพศที่เฉพาะเจาะจง
คำนี้เกิดขึ้นในช่วงทศวรรษที่ 1990 และได้รับความนิยมผ่านฟอรัมออนไลน์และโซเชียลมีเดีย เช่น ติ๊กต็อก ที่มีเทรนด์อย่าง "#femboyfriday" ซึ่งได้รับความสนใจจากสื่อ ในด้านการศึกษาทางเพศภาวะ (gender studies) คำนี้ยังถูกใช้เพื่อระบุถึงบุคคลข้ามเพศ (transgender) และในด้านการศึกษาสื่อลามก (porn studies) คำนี้ถูกมองว่าเป็นตัวบ่งชี้ถึงการเป็นฝ่ายรับ (submissive role) และเป็นองค์ประกอบของจินตนาการทางเพศ